Úradný vestník L 155 , 30/04/2004 S. 0090 - 0094



Rozhodnutie Komisie z 29. apríla 2004, ktorým sa schvaľujú plány monitorovania rezíduí, predložené Českou republikou, Estónskom, Cyprom, Lotyšskom, Litvou, Maďarskom, Maltou, Poľskom, Slovinskom a Slovenskom v súlade so smernicou Rady 96/23/ES [oznámené pod číslom K(2004) 1607] (Text s významom pre EHP) (2004/449/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jej článok 2 ods. 3, so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jeho článok 57 ods. 2, keďže: (1) Smernica Rady 96/23/ES z 29. apríla 1996 [1] zavádza opatrenia na monitorovanie určitých látok a ich rezíduí v živých zvieratách a živočíšnych produktoch a ukladá členským štátom povinnosť predkladať Komisii na schválenie plány monitorovania. (2) Zoznam, ktorým sa určuje oznamovacia povinnosť vo veterinárnej oblasti, ako je ustanovené prinajmenšom v poslednom odseku Záverečného aktu Zmluvy o pristúpení [2], vyžaduje od nových členských štátov, aby na účely uplatňovania uvedeného aktu odo dňa pristúpenia poskytli Komisii všetky potrebné informácie najmenej šesť mesiacov vopred, vrátane plánov monitorovania a rezíduí podľa kapitoly III oddiel 2 zoznamu, aby sa zabezpečila pripravenosť nových členských štátov monitorovať určité látky a rezíduá v živých zvieratách a živočíšnych produktoch v súlade so smernicou 96/23. (3) Nové členské štáty boli informované listom zo dňa 2. septembra 2003 o potrebe poskytovať Komisii predmetné plány monitorovania rezíduí. (4) Česká republika odoslala Komisii v dokumente zo dňa 24. októbra 2003 plán, v ktorom sú konkretizované vnútroštátne opatrenia, ktoré sa v priebehu roka 2004 majú vykonať s cieľom zisťovať určité látky a ich rezíduá v živých zvieratách a živočíšnych produktoch. Tento plán bol zmenený a doplnený dvomi dokumentmi zo dňa 16. januára a zo dňa 20. februára 2004, v súlade s požiadavkou Komisie, a uvedený do súladu s požiadavkami smernice 96/23/ES. (5) Estónsko odoslalo Komisii v dokumente zo dňa 29. októbra 2003 plán, v ktorom sú konkretizované vnútroštátne opatrenia, ktoré sa v priebehu roka 2004 majú vykonať s cieľom zisťovať určité látky a ich rezíduá v živých zvieratách a živočíšnych produktoch. Tento plán bol zmenený a doplnený dvomi dokumentmi zo dňa 16. decembra a zo dňa 1. marca 2004, v súlade s požiadavkou Komisie, a uvedený do súladu s požiadavkami smernice 96/23/ES. (6) Cyprus odoslal Komisii v dokumente zo dňa 27. októbra 2003 plán, v ktorom sú konkretizované vnútroštátne opatrenia, ktoré sa v priebehu roka 2004 majú vykonať s cieľom zisťovať určité látky a ich rezíduá v živých zvieratách a živočíšnych produktoch. Tento plán bol zmenený a doplnený dvomi dokumentmi zo dňa 4. februára a zo dňa 14. marca 2004, v súlade s požiadavkou Komisie, a uvedený do súladu s požiadavkami smernice 96/23/ES; Cyprus navyše 23. marca 2004 poskytol ďalšie záruky v súvislosti s kapacitou laboratórií. (7) Lotyšsko odoslalo Komisii v dokumente zo dňa 1. novembra 2003 plán, v ktorom sú konkretizované vnútroštátne opatrenia, ktoré sa v priebehu roka 2004 majú vykonať s cieľom zisťovať určité látky a ich rezíduá v živých zvieratách a živočíšnych produktoch. Tento plán bol zmenený a doplnený dvomi dokumentmi zo dňa 10. januára a zo dňa 2. marca 2004, v súlade s požiadavkou Komisie, a uvedený do súladu s požiadavkami smernice 96/23/ES. (8) Litva odoslala Komisii v dokumente zo dňa 30. októbra 2003 plán, v ktorom sú konkretizované vnútroštátne opatrenia, ktoré sa v priebehu roka 2004 majú vykonať s cieľom zisťovať určité látky a ich rezíduá v živých zvieratách a živočíšnych produktoch. Tento plán bol zmenený a doplnený dvomi dokumentmi zo dňa 14. januára a zo dňa 26. februára 2004, v súlade s požiadavkou Komisie, a uvedený do súladu s požiadavkami smernice 96/23/ES. (9) Maďarsko odoslalo Komisii v dokumente zo dňa 1. novembra 2003 plán, v ktorom sú konkretizované vnútroštátne opatrenia, ktoré sa v priebehu roka 2004 majú vykonať s cieľom zisťovať určité látky a ich rezíduá v živých zvieratách a živočíšnych produktoch. Tento plán bol zmenený a doplnený dvomi dokumentmi zo dňa 19. januára a zo dňa 1. marca 2004, v súlade s požiadavkou Komisie, a uvedený do súladu s požiadavkami smernice 96/23/ES. (10) Malta odoslala Komisii v dokumente zo dňa 28. októbra 2003 plán, v ktorom sú konkretizované vnútroštátne opatrenia, ktoré sa v priebehu roka 2004 majú vykonať s cieľom zisťovať určité látky a ich rezíduá v živých zvieratách a živočíšnych produktoch. Tento plán bol zmenený a doplnený dvomi dokumentmi zo dňa 3. februára a zo dňa 1. marca 2004, v súlade s požiadavkou Komisie, a uvedený do súladu s požiadavkami smernice 96/23/ES. (11) Poľsko odoslalo Komisii v dokumente zo dňa 18. novembra 2003 plán, v ktorom sú konkretizované vnútroštátne opatrenia, ktoré sa v priebehu roka 2004 majú vykonať s cieľom zisťovať určité látky a ich rezíduá v živých zvieratách a živočíšnych produktoch. Tento plán bol zmenený a doplnený dvomi dokumentmi zo dňa 27. januára a zo dňa 26. februára 2004, v súlade s požiadavkou Komisie, a uvedený do súladu s požiadavkami smernice 96/23/ES. (12) Slovinsko odoslalo Komisii v dokumente zo dňa 30. októbra 2003 plán, v ktorom sú konkretizované vnútroštátne opatrenia, ktoré sa v priebehu roka 2004 majú vykonať s cieľom zisťovať určité látky a ich rezíduá v živých zvieratách a živočíšnych produktoch. Tento plán bol zmenený a doplnený dvomi dokumentmi zo dňa 9. januára a zo dňa 29. februára 2004, v súlade s požiadavkou Komisie, a uvedený do súladu s požiadavkami smernice 96/23/ES. (13) Slovensko odoslalo Komisii v dokumente zo dňa 31. októbra 2003 plán, v ktorom sú konkretizované vnútroštátne opatrenia, ktoré sa v priebehu roka 2004 majú vykonať s cieľom zisťovať určité látky a ich rezíduá v živých zvieratách a živočíšnych produktoch. Tento plán bol zmenený a doplnený dvomi dokumentmi zo dňa 7. januára a zo dňa 27. februára 2004, v súlade s požiadavkou Komisie, a uvedený do súladu s požiadavkami smernice 96/23/ES. (14) Z preskúmania týchto plánov vyplynulo, že sú v súlade so smernicou 96/23/ES, a najmä s jej článkami 5 a 7; v súlade s tým by sa mali schváliť. (15) Stály výbor pre potravinový reťazec a zdravie zvierat bol informovaný o opatreniach ustanovených v tomto rozhodnutí, PRIJALA TOTO ROZHODNUTIE: Článok 1 Plány monitorovania na zisťovanie rezíduí a látok, vymenovaných v prílohe I k smernici 96/23/ES, v živých zvieratách a živočíšnych produktoch predložené Českou republikou, Estónskom, Cyprom, Lotyšskom, Litvou, Maďarskom, Maltou, Poľskom, Slovinskom a Slovenskom, sú schválené. Článok 2 Každý členský štát prijme zákony, iné právne predpisy a správne opatrenia potrebné na uplatňovanie svojich plánov monitorovania rezíduí podľa článku 1. Bezodkladne o tom informujú Komisiu. Článok 3 Toto rozhodnutie sa uplatňuje v závislosti od nadobudnutia platnosti a dňom nadobudnutia platnosti Zmluvy o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska. Článok 4 Toto rozhodnutie je určené členským štátom. V Bruseli 29. apríla 2004 Za Komisiu David Byrne člen Komisie [1] Ú. v. EÚ L 125, 29.4.1996, s. 10. [2] Ú. v. EÚ L 236, 23.9.2003, s. 961. --------------------------------------------------